08/01/2016 | Administración LocalMunicipal
Arzúa
Aprobación definitiva de Regulamento

O Concello Pleno, en sesión celebrada o día 30/10/2015, aprobou provisionalmente o Regulamento da Asistencia Farmacéutica aos funcionarios non integrados no Réxime Xeral da Seguridade Social. Durante o período de exposición ao público non se formularon reclamacións, elevandose a definitivo o acordo provisional relativo á aprobación deste regulamento. Co fin de darlle cumprimento ao principio constitucional de publicidade das normas e dacordo co disposto no artigo 49 da Lei de bases do réxime local, publícase agora o acordo de aprobación definitiva, así como o texto íntegro da ordenanza no seguinte sentido: “Primeiro.- Aprobar inicialmente o regulamento da asistencia farmacéutica aos funcionarios non integrados no réxime xeral da seguridade social, nos termos en que figura redactado. Segundo.- Expoñer ao público o expediente no Taboleiro de Editos da Casa do Concello e no Boletín Oficial da Provincia, durante o prazo de trinta días hábiles, durante os cales os interesados poderán presentar reclamacións e suxerencias. Terceiro.- Que, para o suposto de que non se presenten reclamacións contra dita ordenanza, durante ese período de información pública, considerarase elevado a definitivo o acordo de aprobación inicial. Cuarto.- Para o anterior suposto (de aprobación tácita) publicarase integramente –o texto do referido regulamento así como este acordo de aprobación- no Boletín Oficial da Provincia. Sen que poida entrar en vigor a ordenanza ata que fora publicada en dito Boletín, e transcorra tamén o prazo de quince días hábiles a que se refire o artigo 70 nº 2 da Lei 7/1985 de 2 de abril; e comezará a aplicarse a partir do día seguinte, permanecendo en vigor ata a súa modificación ou derogación expresa.” O Real Decreto 480/1993, de 2 de abril, polo que se integra no Réxime Xeral da Seguridade Social o Réxime Especial da Seguridade Social dos Funcionarios da Administración Local (MUNPAL) establece na súa Disposición Transitoria Quinta que as Corporación Locais, institucións ou entidades, respecto do persoal activo a que se refire o artigo 1, que viñeran percibindo a asistencia sanitaria na data da integración con medios alleos mediante concerto con entidades privadas, mutualidades, irmandáns, concerto con medios propios doutras Corporacións ou fórmulas mixtas, incorporaranse ao concerto coa Seguridade Social. Sen embargo, as Corporación Locais, institucións ou entidades a que se fixo referencia poderían continuar prestando a asistencia sanitaria coa modalidade que tiveran na data de integración sempre que, antes do 30 de abril de 1993, previa consulta ás organizacións sindicais máis representativas e por acordo expreso do Pleno das mesmas, así o decidisen. Establece esta norma que cando as Corporacións Locais, institucións ou entidades decidiran continuar prestando a asistencia sanitaria con entidades privadas, a prestación citada outorgarase coa intensidade e a extensión prevista no Réxime Xeral da Seguridade Social baixo a tutela das Administracións Sanitarias competentes. Os gastos que se originen aos asegurados e aos seus familiares por incumprimento do anteriormente establecido serán a cargo da Corporación Local. Actualmente no Concello de Arzúa hai catro funcionarios en activo aos que se lles presta a asistencia sanitaria mediante concerto cunha entidade privada, e polo tanto tamén a asistencia farmacéutica deberá ser prestada polo concello, tanto aos funcionarios como aos beneficiarios. Hai que ter en conta que o Real Decreto 480/1993 establece expresamente que a asistencia sanitaria aos funcionarios prestarase coa intensidade e extensión prevista no Réxime Xeral da Seguridade Social, como sinala a DT 5ª. Tamén aos beneficiarios do asegurado/a se lles outorgará a asistencia coa mesma intensidade e extensión prevista no Réxime Xeral da seguridade social; debéndonos remitir artigo 3 do Real Decreto 1192/2012, de 3 de agosto, polo que se regula a condición de asegurado e de beneficiario aos efectos da asistencia sanitaria a través do Sistema Nacional da Saúde. Polo tanto, os beneficiarios desta asitencia sanitaria e farmacéutica non poderán ser a súa vez ostentar a condición de persoas aseguradas baixo o Réxime Xeral da Seguridade Social. Tendo en conta o anterior e ante a necesidade de regular a efectividade da asistencia farmacéutica aos funcionarios/as e beneficiarios/as dos mesmos conforme ao establecido anteriormente elaborase o presente regulamento Esta norma establece o procedemento para facer efectivo o dereito á asistencia farmacéutica dos funcionarios non integrados no Rexime Xeral da Seguridade Social e os seus beneficiarios/as. Serán beneficiarios da prestación de asistencia farmacéutica polo procedemento regulado nesta norma os traballadores do Concello de Arzúa que a 31 de marzo de 1993 estivesen incluídos no campo de aplicación do Réxime Especial da Seguridade Social dos Funcionaros de Administración Local (MUNPAL) e que en virtude do RD 480/1193 non foron integrados no Rexime Xeral da Seguridade Social, así como aos beneficiarios/as. A prestación farmacéutica consiste na dispensación aos beneficiaros da asistencia farmacéutica das especialidades farmacéuticas, efectos e accesorios farmacéuticos e outros produtos sanitarios recoñecidos pola lexislación vixente, e coa extensión determinada para os beneficiarios do Réxime Xeral da Seguridade Social. A prestación efectuarase con cargo ao Concello de Arzúa e mediante a aportación económica dos propios beneficiarios que, no seu caso, corresponda. Quedan excluídos, en todo caso, da prestación farmacéutica os produtos que segundo a normativa sanitaria vixente en cada momento estén excluídos da financiación con cargo a fondos da Seguridade Social ou fondos estatais afectos á sanidade. Dentro do ámbito de aplicación a que se refire o artigo anterior, os facultativos que teñan aos seu cargo a asistencia sanitaria poderán prescribir calesquera especialidade farmacéutica, fórmulas maxistrais, efectos e accesorios farmacéuticos e outros produtos sanitarios recoñecidos pola lexislación sanitaria vixente que sexan convintes para a recuperación da saúde dos doentes. A prescripción farase de conformidade coa receta oficial conforme ao modelo anexo a este regulamento. A dispensación de medicamentos efectuarse a través dos seguintes medios: establecementos sanitarios aos que corresponda a asistencia sanitaria ou por outros medios das entidades ou establecementos públicos ou privados responsables da asistencia, de conformidade co establecido no artigo 103 da Lei 14/1986, de 25 de abril, Xeral de Sanidade, e artigo 3 da Lei do medicamento. A través de calquer oficiña de farmacia legalmente establecida. A estos efectos o Concello poderá celebrar convenios que establecerán a forma e as condicións de facturación e pagamento en que se efectuará a dispensación. A dispensación efectuarase sempre que o beneficiario presente unha receta oficial conforme ao modelo do Anexo I, e abone no seu caso a aportación económica a que fai referencia o artigo seguinte. Ademáis as recetas deberán estar cumprimentadas en todos os datos, tanto os referidos ao médico, beneficiario, produto farmacéutico ou medicamento. Ás recetas deberán unirse os cupóns precintos no espacio destinado a tal fin. Con carácter xeral, as recetas terán un prazo de validez de 10 días naturais, contados a partir da data de prescripción, agás no suposto das recetas de extractos hiposensibilizantes preparados individualmente nas que polas súas especiais características, este prazo amplíase a 90 días. A dispensación de medicamentos será gratuita en: I. Tratamentos que se realicen nos establecementos sanitarios e demáis medios previstos no apartado 1 do artigo anterior. II. Medicamentos que deban ser suministrados polos servizos de farmacia hospitalaria III. Tratamentos que teñan a súa orixe en accidente en acto de servizo ou enfermidade profesional. Neste caso se se houbese aboado algún importe, procederá o seu reintegro. A dispensación e financiación dos medicamentos con prezo de referencia efectuarase de conformidade co establecido na normativa estatal de Garantías e Uso Racional dos medicamentos e Productos Sanitarios, sendo recetas facturables ao Concello de Arzúa polo importe correspondente á porcentaxe financiable polo sistema público de saúde. Nos demáis casos os beneficiarios efectuarán unha aportación económica equivalente á dos traballadores activos incluidos no Servizo Galego de Saúde. Naqueles supostos en que o beneficiario aportara previamente a totalidade do importe do produto sanitario ou medicamento debidamente prescrito, terá dereito ao reintegro da cantidade que lle corresponde satisfacer ao Concello de Arzúa, sempre e cando se dé cumprimento ás normas de prescripción e dispensación de medicamentos establecidas nos artigos anteriores, e unha vez cumprimentado o Modelo Anexo II de solicitude de reintegro e aportada a documentación xustificativa correspondente. Cando un beneficiario se desplace ao extranxeiro por calquer causa e reciba asistencia sanitaria, terá dereito ao reintegro dos gastos ocasionados pola dita asistencia, salvo nas seguintes excepcións: · Que a asitencia recibida ou os gastos reclamados estén incluídos en algún tipo de cobertura sanitaria no exterior, a cargo dun ente público ou privado, nacional ou extranxeiro. · Que da apreciación da patología de que se trate e demáis circunstancias concurrentes se aprecie un propósito intencionado do beneficiario para eludir os servizos sanitarios que lle correspondan, empregando o desprazamento para usar medio alleos a estos. A cada funcionario incluído no ámbito de aplicación deste regulamento entregaráselle un talonario de recetas médicas. A conservación, custodia e utilización dos talonarios de recetas médicas entregados é responsabilidade do funcionario. A perda ou sustración de talonarios de recetas, neste último caso logo da denuncia correspondente, comunicarse inmediatamente ao Concello de Arzúa. A conservación, custodia e utilización dos talonarios de recetas para estupefacientes e psicótropos axustarase ao cumprimento das obrigas particulares establecidas na súa lexislación especial. O Concello, a través do órgano administrativo que designe a alcaldía, coidará de que a prescripción e dispensación de medicamentos se efectúe de acordo cos criterios básicos de uso racional contemplados na Lei 25/1990, de 20 de decembro, de Medicamento e as súas disposicións de desenvolvemento; realizando periódicamente as actuacións que considere oportuno en orde á garantir o bó funcionamento. Primeira.- Habilítase á Alcaldía para ditar as disposicións ou instrucións que resulten necesarias para a interpretación, desenvolvemento e aplicación do presente regulamento. Segunda.- En cumprimento do disposto no artigo 70.2 da Lei 7/1985, de 2 de abril, reguladora das bases de réxime local, o presente regulamento entrará en vigor unha vez que se publique o seu texto integramente no Boletín Oficial da Provincia e transcorra o prazo de quince días hábiles previsto no artigo 65.2 do citado texto legal. Arzúa, 30 de decembro de 2015 Asdo. José Luis García López Alcalde-presidente do Concello de Arzúa